華朗

華朗係阿根廷足球員，司職進攻中場，身高186公分，體重79公斤，阿根廷足球代表隊前隊員，效力阿根廷球會學生隊。2004年獲選FIFA 100。

華朗阿爸係阿根廷前足球員，外號「巫師」，所以佢外號就係「小巫師」。

球員生涯 
華朗以前效力過拉普拉塔大學生、小保加、森多利亞、拉素、曼聯、車路士、國際米蘭七間足球會，其中喺拉素嘅表現最出色，被認為係世界上最佳中場大腦。之後喺1998年FIFA世界盃嘅出色發揮都奠定咗佢爾一位置。

2001年華朗轉會曼聯、車路士，算係佢表現最差嘅時期，因為佢未適應到英格蘭超級足球聯賽嘅踢法，淨係喺加盟初期攞過2001年9月份英超「每月最佳球員」，重因為背傷缺陣過三個月，於是喺2004年被租借返意大利，效力國際米蘭，結果表現回勇，成為隊中靈魂。2005年6月繼續租借國際米蘭，2005年8月21號喺加時射入唯一入球，以1-0贏咗祖雲達斯，幫國際米蘭攞到意大利超級盃。至2006年重返阿根廷加盟拉普拉塔大學生。

華朗參加過1998年、2002年同2010年三屆FIFA世界盃。不過喺2002年嗰屆佢嘅表現未能令人滿意，畀一啲人認為係阿根廷喺小組賽出唔到線嘅主因。其後阿根廷隊中場人才湧現，華朗最終冇入選國家隊出戰2006年FIFA世界盃。

風格 
華朗球風優雅，視野開闊，控波、傳波、遠射同自由球都好出色。佢嘅中長距離過頭傳波同埋長傳轉移係佢個人最突出嘅兩項技術。由於佢爾啲技術特點同唔錯嘅身體條件，曾經有教練想將佢改造成為類似嘅後腰，但係由於佢嘅防守同搶斷能力一般，最終實現唔到。

華朗同佢喺國家隊嘅競爭對手，例如等人唔同嘅係，佢嘅風格比較歐洲化。噉樣雖然令佢容易喺歐洲聯賽立足，但係就好難得到阿根廷國人嘅青睞。而且佢嘅動作速率同絕對速度唔快，被認為係佢喺講究快節奏同高強度嘅英超唔成功嘅主要原因。

軼聞 
華朗好崇拜阿根廷出身、活躍喺古巴嘅游擊隊阿頭捷古華拉，紋咗佢嘅頭像喺右手手臂。

榮譽 
本土
 阿根廷乙組足球聯賽：1995年
 意大利盃：1999年、2000年、2005年、2006年
 意大利甲組足球聯賽：2000年、2006年
 意大利超級盃：2000年、2005年
 英格蘭超級足球聯賽：2003年
 阿根廷甲組足球聯賽：2006年
歐洲
 歐洲足協盃：1999年
 歐洲超霸盃：1999年
南美洲
 南美自由盃：2009年

攷

類:阿根廷足球員
類:足球中場
類:小保加球員
類:森多利亞球員
類:帕爾馬球員
類:拉素體育會球員
類:曼聯球員
類:車路士球員
類:國際米蘭球員
類:學生隊球員